चयनित छात्रों को नहीं मिली छात्रवृति की राशि
प्रदेशभरसे चयनित स्कूली स्टूडेंट्स को साल बाद भी एनएमएमएस छात्रवृति की राशि जारी नहीं हो पाई है। इस योजना के तहत हरेक चयनित स्टूडेंट्स को हर माह 500 रुपए के हिसाब से साल में 6 हजार रुपए खाते में डाले जाने थे, लेकिन अभी तक इन रुपयों को कोई अता-पता नहीं है। यह छात्रवृति केंद्र सरकार की तरफ से एमएचआरडी से जारी होती है। जबकि इसके लिए टेस्ट का इंतजाम एनसीईआरटी सोलन द्वारा किया जाता है।
वहीं से पात्रों को डाटा और दस्तावेज एमएचआरडी जाते हैं। काबिलेगौर है कि नवंबर 2015 में यह परीक्षा हुई थी। तब से स्टूडेंट्स और उनके पेरेंटस इस राशि के मिलने की आस लगाए हुए हैं। लेकिन उनकी यह आस मार्च 2017 शुरू होने के बाद हासिल नहीं हो पाई है।
अप्रैलमें दे चुके दस्तावेज : एनसीईआरटीसाेलन द्वारा पात्र स्टूडेंट्स से अप्रैल 2016 में सभी संबंधित दस्तावेज तैयार करवा स्कूलों के जरिए जमा कर लिए थे। उनसे एसबीआई बैंक में बैंक अकाउंट खुलवाए थे, इनकम सर्टिफिकेट बनवाकर मंगवाए थे, उसके बाद ये दस्तावेज साेलन से दिल्ली भेजे जाने थे, लेकिन सूत्रों की मानें तो ये दस्तावेज काफी लेट गए हैं। वहीं एमएचआरडी में देश भर से मामले आते हैं, वहां भी समय से इस राशि को भेजने को कोई खास तवज्जोह नहीं दी जारी, जिस बजह से पात्रों के खातों में पैसा डालने का काम समय रहते नहीं हो पा रहा है। पात्रों को इस छात्रवृति की राशि में खाते में आई या नहीं, शिक्षा विभाग इस बात से बेखबर है। मार्च 2016 में चयनित स्टूडेंट्स को सलेक्ट होने की सूचना आई थी। उसके बाद संबंधित स्कूलों ने सभी के दस्तावेज लेकर भेजे, लेकिन बाद में राशि आई या नहीं, विभाग ने इसका कोई पता नहीं किया। डिप्टी डायरेक्टर हायर सोमदत्त संख्यान का कहना है कि संबंधित स्कूलों से इस बारे में कोई शिकायत नहीं आई है। अगर कोई मामला उठाएगा तो संबंधित अधिकारियों को भुगतान करने की डिमांड की जाएगी।
राशि जारी नहीं हुई
^अभीतककिसी को यह राशि जारी नहीं हो पाई है। एमएचआरडी से यह राशि जारी होनी है। हाल ही में दिल्ली में हुई बैठक में यह मामला उठाया तो कहा गया कि जैसे जैसे बजट मिलता जाएगा खाते में राशि जारी करती जाएगी। दुनीचंद शर्मा, एनएमएमएस समन्वयक एनसीईआरटी सोलन
इन्हें मिलती यह छात्रवृति
आठवींकक्षा के स्टूडेंट्स को एनएमएमएस छात्रवृति हासिल करने के लिए टेस्ट देने का मौका मिलता है। मगर इसमें वे बच्चे हिस्सा ले सकते हैं। जिनके परिवार की वार्षिक आय डेढ़ लाख से कम होती है। परीक्षा के बाद कैटेगरी वाइज जिला भर से करीब 40-50 स्टूडेंट्स का चयन मैरिट बेस पर होता है। उसके बाद इन पात्रों को नौवीं कक्षा से लेकर 12वीं कक्षा तक हर माह 500 रुपए के हिसाब से साल के 6 हजार की राशि खाते में आती है। जो अभी खाते में नहीं अा सकी है। लेकिन गौर रहे अगर पात्र अगली कक्षाओं में फेल हो जाए या तय अंकों से कम नंबर आए तो उसे यह राशि मिलना बंद हो जाती है।
लापरवाही
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva